เลือดข้นคนจาง
เลือดข้นคนจาง () เป็นละครโทรทัศน์ไทยแนวดราม่า-สืบสวนสอบสวน ผลิตโดยเดอะ วัน เอ็นเตอร์ไพรส์ นาดาวบางกอกและโฟร์โนล็อค ออกอากาศทางช่องวัน บทประพันธ์และกำกับการแสดงโดยทรงยศ สุขมากอนันต์ เริ่มออกอากาศครั้งแรกเมื่อวันที่ 14 กันยายน 2561 โดยเป็นเรื่องราวเกี่ยวกับครอบครัวคนไทยเชื้อสายจีนที่เกิดความบาดหมางกันในตระกูลจนนำไปสู่การแตกหักภายในครอบครัว จากการที่ลูกชายคนโตของตระกูลซึ่งเป็นผู้นำธุรกิจและกงสีถูกยิงเสียชีวิต
พอเจตน์ แก่นเพชร
พอเจตน์ แก่นเพชร นักแสดงชาวไทย เกิดเมื่อวันที่ 19 กรกฎาคม พ.ศ. 2491 สำเร็จการศึกษาระดับประถมและมัธยมจากโรงเรียน กรุงเทพคริสเตียน และศึกษาต่อที่ประเทศอินเดียและสำเร็จการศึกษาระดับปริญญาตรีด้านบริหารธุรกิจ จากประเทศอังกฤษ และกลับมาทำงานประจำที่บริษัทคิงส์เวย์ ซึ่งเป็นบริษัทผลิตและขายส่งสี เริ่มเข้าสู่วงการแสดงในปี พ.ศ. 2519 จากการชักนำของ จิรวรรณ กัมปนาทแสนยากร หรือคุณเล็ก เจ้าของค่าย "จิรบันเทิงฟิล์ม" ให้รับบทพระเอกคู่กับ อำภา ภูษิต และสุพรรษา เนื่องภิรมย์ ในภาพยนตร์เรื่อง "รอยลิขิต" ซึ่งฉายจริงในปี พ.ศ. 2522 และมีชื่อเสียงโด่งดังจากภาพยนตร์เรื่อง "บ้านทรายทอง" ในปี พ.ศ. 2523 กำกับโดย รุจน์ รณภพโดยรับบทเป็น ม.ร.ว.ภารดาพัฒน์ระพี หรือ ชายกลาง คู่กับ พจมาน พินิจนันท์ รับบทโดยจารุณี สุขสวัสดิ์ ทั้งคู่ได้กลับมารับบทเดิมอีกครั้ง ในเรื่อง "พจมาน สว่างวงศ์" ซึ่งเป็นภาคต่อจาก "บ้านทรายทอง" 
จากนั้นก็มีผลงานตามมาอีกหลายเรื่อง เช่น "อีพริ้ง คนเริงเมือง" ในปี พ.ศ. 2523, "ไทรโศก" ในปี พ.ศ. 2524, "สี่คิงส์", "ผีตาโบ๋" ในปี พ.ศ. 2525, "เทพบุตรสลัม" ในปี พ.ศ. 2526ต่อมา เป็นนักแสดงประกอบในภาพยนตร์และละครโทรทัศน์เรื่องต่าง ๆ